



eelnõu
NARVA LINNAVALITSUS
KORRALDUS
	Narva  
	                   ………………….2017 nr ................


Koha-aadressi määramine
(Abaja tänav L2)
1. Asjaolud ja menetluse käik
Narva Linnavalitsuse 25.01.2001 korraldusega nr 201-k „Katastriüksuste piiride kinnitamine ja maa ostueesõigusega erastamine Narvas, aü Esimene Metsaaed üldmaa“ kinnitati aiandusühistu Esimene Metsaaed krundijaotusplaanil üldmaa piirid kahe katastriüksusena.
12.11.2001 registreeriti üldmaad (katastritunnus 51106:010:0227 ja 51106:010:0228) maakatastris samataolise lähiaadressiga „AÜ Esimene Metsaaed“, mis  ei vasta täna kehtivale aadressiandmete süsteemi (edaspidi ADS) nõuetele. Aadressiandmete süsteemi nõuete kohaselt on unikaalaadress koha-aadress, mille tekstilis-numbriline kuju on unikaalne samaliigiliste unikaalaadressi nõudvate aadressiobjektide lõikes. Mitmel sama liiki  unikaalaadressi nõudval aadressiobjektil ei või olla sama koha-aadress.
Selleks, et tagada unikaalaadressi nõudva aadressiobjekti koha-aadressi ainukordsuse, viib Narva Linnavalitsus läbi koha-aadressi korrastamise menetluse, millega muudetakse katastritunnusega 51106:010:0228 katastriüksuse  koha-aadress liiklispinna järgi, määrates nimetatud maaüksusele lähiaadress, Abaja tänav L2.
Kõnesoleva maaüksuse omaniku esindaja on aadressi muutmisega nõus.
2. Õiguslikud alused
2.1 Ruumiandmete seaduse § 54 lõike 1 kohaselt on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus
Määrata maaüksusele katastritunnusega 51106:010:0228 aadress Narva linn, Abaja tänav L2 (asendiplaan lisatud).
4. Rakendussätted

4.1  Korraldus jõustub teatavakstegemisest;

4.2 Kohustada Narva Linnavalitsuse Arhitektuuri- ja Linnaplaneerimise Ametit teha korraldus maaüksuse omanikule teatavaks;
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

